《次韵张顺之见寄》
宋代·程洵

诗翁老去百年灰，皮肤剥落真实在。诛茅筑室傍幽林，泉石烟云动光彩。

酸寒不作郊岛态，尚友渊明向千载。但欣妙语笔端生，不管流年暗中改。

邻家有景借脩竹，野径无风馥芳茝。人嫌柴门雀可罗，自倚奚囊富成海。

我闻公名嗟已久，向风每恨平生昧。袖诗过我岂宜蒙，公才较丕几十倍。

要从柳州斗雅健，未许公羊誇辨裁。别来又见秋风高，抵掌论文几时再。

尊中绿酒已堪酌，篱下黄花行可戴。幸无俗物恼幽人，祇可剧谈佳客对。

方侯况是社中酒，辨舌澜翻似秦代。公来当为折简呼，园有佳蔬更同采。

雅集何须画作图，风流自可追前辈。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。